
O Volapukaflens vaiopo! 

Kikodo mens larnons-li Volapuki? Saitob kadamani obsik: Danny Zhang, 
kel epenom sokolosi su pad okik po el Facebook: 

“Omna ven tikob do puk obsik e mastans ettimik ona, ai sak somik 
pubon: Kis abinon-li motiv onsik ad larnon e propagidon Vpi? Kikodo 
Vp., pro ons, abinon-li patik? Ibo ga tio valikans asevons, das Vp. tobo 
okanon donulifikon ad stad so glorik ona un tumyel 19id - no igo 
sperant okanon. Mastans ot fumo asevons osi, ab ivalons ad too lai- 
vobon pro at. Tano esuemob, das acedons Vpi patiki, bi pato alelofons 
oni. Seku neud, fasil, e nomot oniks, mastans vilofo adedietons okis 
puke ot, soasa obs: Vpans valik anuik < spikobs oni, bi pliton obis. Bo 
nek obas nog cedon Vpi valemapuki namikun, ab bos puka binon 
gebovik u patik so vemiko, das cedu obs Vp. digadon fiedi obsik somik.” 

Cifal ettimik: Johann Schmidt < epenom un 1972: “Volapuk no plu 
odunon komipi ad geton fluni a pladi bevu sits votik. Binob cifal e 
lesagob atosi. Vilobs leodukon dinis valik Volapukamufa gretik, vilobs 
kalon puki at, leigoasa kaloy Vona=Grikanapuki u Vona=Saxanapuki." 

Do atos nog plu vilob sagon: Noe plidobs Volapuki, noe vilobs kalon 
oni, leigoasa kaloy pukis vonik, abi bejaf Volapuka binon juit talaktik pro 
modikans obas. Vicifal Daniil Morozof, kadamans: Danny Zhang ed Igor 
Wasilewski, ed ob it steifobs ad konleton vodis pagebol in vodems 
mastanas ettimik se Volapukagaseds e fonats votik plu u las konfidoviks 
u frutiks ed ad datuvulon sinifs kuratik e veratiks otas. Semikna atos 
leno fasilon. Mutoy sukon vodi tefik in vodems e tuvon, vio ageboy oni. 
Somo kanoy suvo kupon, das els Arie de Jong u Johann Schmidt dilo 
abinoms “fanabs” lomapukas oksik (asa obs it). Too Volapuk labon vo- 
dastoki lolo loniki. Binos pro obs vemo nitedik ad vestigon dinadis at. 

Fe - po stom lejonik un tim at su lafa-talaglop noludik - semikna 
buukoy-la ad kalon plao gadi oka. © 

Glidis valikanes sedom se Deutan hitupik: 

Zots tel (II) 

Fa ‘Jean-Pierre Claris de Florian’, tradutod fa kadaman: Igor Wasilewski’ 

Siiful telid 

Els Arlequin, Scapin 

Scapin: Deli gudik, o ‘Arlequin’! 

Arlequin: Binob diinan olik, o sol! 

Scapin: Lio! o sol! Ai liispikol obi, asva zunol. Ob no siimob ad ol, 
e... 

Arlequin: O! sevob gudiko, das no vemo siimobs bal ad votik. 

Scapin: O! do kis tikol-li, o flen obik! Mutobs-li neplidon odi, bi obs 
bofik lofobs posodi ot? Vom no binof saido voladik, adas mans 
stimabik tel stadoms in nepiid. 

Arlequin: Balido, dat mans stimabik tel stadoms in nepiid binos 
zesiidik, das bofikans binoms stimabiks, e... 

Scapin: Ha! o sol ‘Arlequin’!... 

Arlequin: Sol: ‘Arlequin’ no lofom oli; atosi sagob ole notodaliko. 
Lab lolik oba sekidon de ‘Argentine’; sevob nosi, vilob nosi, kanob 
nosi plas lofon ofi; ed ol, kel vilolov matikon ko mon ofik, cedidol, 
das desirol posodi ofik. Ba oplitol ofi plu ka ob, bi man, kel no 
binom lelofadik, labom kapi kleilik ad pliton, du ob giio labob 
nosi. Valikos at tomon obi; desirobov ad loegon oli moon isao. 

Scapin: O ‘Arlequin’ lofik oba! mutoy ye kosomon ad labon 
matedanis; binol seliban jonik, nendoto; ab dabinons kuradans, 
kelis atos no drediikon. Sotol ga patrodon, iif ‘Argentine’ no 
plidofov oli ma merit ola. 

Arlequin: Si!, steifobov, binolod takedik. Soari gudik! 

Scapin: Kiopio iifo golol-li? 

Arlequin: Golob ad kompenon po loteram. 

Scapin: Pefinukon ya sis diipalaf. Labob taibi in pok obik; eko! 
niims: 7, 20, 48,12, 19. 

Arlequin: Kisi sagol-li?! Stebedolod! (Setirom %oti loterik oka sepok.) 
Niim: 7 < dabinon-li bevii ons? 

Scapin: Si! 

Arlequin: I niim: 19-li? 

Scapin: Si! 

Arlequin: Ed i niim: 48-li? 

Scapin: I niim: 48. 

Arlequin: O! cogol! 

Scapin: No, vo! liilogolod ito. 

Arlequin: Binob nu liegik, kilat obik egaenon. Moni kimodik 
olabob! Gudo! mat oba obinon te se lof. 

Scapin: Lio! (Dulogom fijti ela ‘Arlequin’) Vo! gidetom. Japan at 
binom ga liegik. 

Arlequin: Ya sis luniip eliikob kilati at; fiimob, das nemu kildegna 
abeigolob go nilii on. Fino efanadob oni. (Gepladom %oti okik ini 
pok ot.) 

Scapin, Jlanio: Vilobov kanon tifon zoti at... 

Arlequin: Adyo! Golob ad biiedon pelon obe, bi sunado dotumo 
opladob moni at, no sui kap obik, ab disi futils jonikiin in vol. 

Scapin: Stebedolod, igo no sevol, kiopio mutol golon ad popelon. 

Arlequin: No! 

Scapin: Lilolod, sunado osevadiikob ole, kiopo pelolan lodon. 
(Diifin lolik sufiila, ‘Scapin’ steifiom admotifion fiiti ela Arlequin’, kelai 
neletom oni.) Sevol-li gudiko, kiopo dom: ‘Luxembourg’ topon? 

Arlequin: Si! 

Scapin: Bend! us peloy. 

Arlequin: To ‘Luxembourg’-li? 

Scapin: Si!... efe... no!... Biia oniigolol usio, ulogol deto leyani... 
Liilogolod... Eko! binon ‘Luxembourg’, us, deto, leyan binon... 
yelovik. 

Arlequin: Leyan yelovik-li? 

Scapin, vifiko: Si!, sunado omemosevol oni. Onokol, omaifiikoy; 
niigolol, logoi tridemi nedeto, xanol, logoi su tead balid yanili 
gedik, klokiili labii gleiped jistagalogik. Toenol, jidiinan komof. 
"Desirob ad spikon ko sol: dilekan". "Niigolos, if pliidol, o sol!" 
Leadoy oli niigolon ini biir omik, jonol zoti olik... "Givolod 
vifiko moni lii sol at, sakadis kildeg a frans mil. Eko! is binons, o 
sol! Kalkulolos, if pliidol, va labol suami kuratik. Kanoy polon, 
kalkulolos, kalkulolos...": (Arlequin’ biegadom e liilogomgluni; 

‘Scapin’motifiom goti...) "Sumoy de ol zoti olik, e val pefiniikon." 

Arlequin: O! binos kleilik. Eko! fo ob van yelovik, yan gedik, 

jistagalog, diinan, tridem, sakads kildeg a frans mil; if pliidol, 
kalkulolos moni... Binos kleilik. Sunado oronob usio. Godo! Nen 
ol oneodiilobov vemo atosi, danob oli. 

Scapin: No spikolod do atos. Soari gudik, o flen oba! No glomolod 
yani yelovik. 

Arlequin: O! ga otuvob oni. (Mogolom.) 

Suful kilid. 

Scapin, soelik: If no steifobsov ad veratiikon atosi, te nevisedikans 
somik binonsov labiks. Binoy vo gidetik sagolo, das binos mogod 
te pro nensuenikans; tumna apledob po loter, ab neai agetob 
gaenodi seimik. Eko! balido: Se biir kinik binon-li? (Sdplifom goti...) 
O suls! epolob, kionelabik binob! Vo! no kanob gaenon po loter 
igo tifolo zotis egaenol! At binon te pened. (reidom): "Binolod 
takedik, o flen gudik oba! no kudolod demii matedan olik, lofob 
oli; ladal obik binon olik laidiipio; olabol nami oba, kitimo ovilol." 
Atos binon kleilik: pened at binon de ‘Argentine’. Ha! olabom 
nami ofa, kitimo ovilom! Atos no binon so furnik. Ofrutidob 
neskili obik, e, iba anedrefob zoti loterik, ovoladiikob aid! (Nokom 
tap an ela ‘Argentine’) O ladul ‘Argentine’! 


Suful folid. 

Els Argentine, Scapin 


Argentine: O! binos-li ol, o sol ‘Scapin’? 

Scapin: Si!, o ladiil, ai otan... 

Argentine: Pliio binos badik pro ol... 

Scapin: Ai nelabik e no las leplekol oli. 

Argentine: Binol vemo pliitik, ab no lofob oli vemikumo demii atos. 

Scapin: Atosi vemo gudiko sevob, o ladiil! ed atos pliio faviikon obi, 
das fat at no binon kobadik pro lofans valik ola. Binos bal omas, 
keli ladal olik evalon, lii kel penol penedis vemo lofiilikis. 

Argentine: Lio! Kisi vilol-li sagon? O sol ‘Scapin’, binol vemo 
negidetik ad liivon kaladi gebofik ola; binos nog buikum ad binon 
boladik, kas binon nendalestiimik. 

Scapin: Pardolos o ladiil! Adesinob ad spikon ko ol do pened 
semik, kel tevon da zif, e do kel badikans lesagons, das epenol 
oni lii sol: ‘Arlequin’. Penedi at dalabob, ablinob oni ole; ab 
osteifob vemo ad sagon nosi, bi atos sinifonov glomon lestiimi, 


keli debob ole. 


Fovot su pad: 53. 

EL "DA-": FOYUMOT TOBO DASEIVOVIK (II) 

fa vicifal: Daniil Morozov 

• El "da-" malon veuti patik, sevabo: 

- el dabuk tefon jafudi ot, asa vod nen foyumot "buk". Ye dabukop 
(sevabo: 'publishing house' Linglanapuko) binon stitod veutikum e 
komplitikum ka bukop (= 'printing house, typography' Linglanapuko). 
Kosomo bukop bejafon buki alik ma vil dunetaba, e dabukop 
steifulon ad dageton lautotis lautana semik, ad gudukumon 
(korakon) namapenadi rigik, ad spearukon dabukotis oka medu sel. 
Kludo dabukop labon noe bukanis, abi redakanis, korakanis, 
tedaganetanis, e reti. Seku kod at no lecedob vodi *dabukdm fa hiel 
'Ralph Midgley' pro cin po nunom posodik (sevabo: el 'printer') 
pemoboli potofiki. Buukobov nemi votik efe eli *bukom ad malam 
yega ot; 

-bo el dabail tefon yegis veutikum a gretikumis ka "bail" balugik 
(vods bofik neforo pagebons, klu kanoy te niludon do sinifs e 
tikodayumats patedik subsatas tel). Ba el "bail" i kanon tefon vobi 
demu mesed, asa brekot sokol jonulon: "...sav akomon dub kermeta- 
trup, kele blovayakan akanom bailon oki asa eli 'homme fort' (= man 
namik), e flenadan omik asa lecekadunani"; 

- i binos fikulik ad miedeton vodi daloat. Ma vodems e vodaliseds 
loatoy lodi, cemi u toodi, e daloatoy lovenafami, vitidagadi. Ma nilud 
cifala: Hermann Philipps loatoy bosi ad gebon it oni, asa dini lolofiko 
loniki, e daloatoy bosi ad jafidon moni dub geb ona (vitidagad, 
lovenafam); 

-stabavod dapan tefon fimodi; logolsos vodis sokol: dapanot 
('letter of hypothecation'), dapanop ('mortgage bank'), dapanaloen 
('mortgage [real estate] loan'); 

- daced binon sit cedas u tikamagotas (daced vomik, levalidaced). 
El leced kanon patraduton as 'judgement, opinion, regard'; 

-vod dagespik neforo pagebon. Kanon malon taspikuloti veutik 
ud igo lenofoli a zunuliki po feit; 

-dalebud binon dokum veutik de cif lopikun, lebud tefon calani 
militik u nafemiki (varb tefik: "lebudon" labon sinifis tel, sevabo: eli 
"sagon" ["kapten lebudom ad tovedon stani, saili"], eli "cifon" ["man 
et alebudom nafemi lolik"]), el bud binon vod valemikum, bi kanon 
kaladon meni alik (calani u meni komunik) ed igo kanon jafidon as 
lim vodeda pukavik (budabidir, budaset)-, 

-dasinod ('mortal sin, sin unto death'). At binon jafudavoded 
Godava. I dabinons vods lesinod ('vice'), dalesinod (lesinod cifik 
mena seimik). I betikolsos vodi lesinop, sevabo: 'den of vice'; 

-dalon binon Ion veutikun ('constitution'). Ma sam natapukas 
omik de subsat at varb pedefomon (dalonon, 'to constitute' — pato 
tefu tat nulik), as sam: "Brasilan isteton oki nesekidiki de Portugan, 
ed idalonon oki as lamporan". Vod "dalon" kanon nemon noe loni 
lopikun tata, abi dokumi veutik votik, sevabo: dalon gitatas mena 
('Declaration of Human Rights'). El lelon ('supreme law') ba kanon 
jafidon id as jafudavoded filosopik, natavik,...; 

- damifat ('calamity, disaster'). Liedo vod at neforo pagebon; 

-vod dastun tefon bosi, kel stunukon sogadi lolik. Vods votik labu 
vodastab ot dabinons, sevabo: dastuncmun (= 'sensation, flashy 
news'), dastunalekoned (= 'sensational novel'), dastunukon ('to cause 
/ create a commotion / furor'). Leigupo dabinon varb: lestunon (= 'to 
stand agape'); 

-kanoy-la distidon ma Siam vodis timad ('time, period of time'), 
datimdd ('era'), letimad ('epoch'), ab modadilo te vod "timad" 
pagebon, as sam: "timad radiona", "reigatimad vonik" (in Lagup- 
tanav), "zanodatimad", "gladatimad". Te hiels 'Johann Schmidt' e 
'Filippus Johann Kruger' ageboms vodi "letimad", sevabo: "Tal motik 
at eperon igo no brekuli balik bal unu letimads susnumovik dabina 
onik" (is vilob kupalukon reidanis, das bali "letimadas" et kanoy-la 
lecedon glada-timadi); "Tumyel 19id (degzulid) agivon obes elis 
'Espronceda' e 'Becquer' e letimad nuladik elis 'Antonio Machado'... 
e modikanis votik". Bo gebad sumik ela "letimad" binon pat stula 
lautanik. Jinos lu ob, das junu Volapukans (keninukamu mastans 
famik) vitons ad gebon subsatis: "datimad, letimad" asa nezesudikis. 
Neforo pagebon i vod dotimul (= 'turning-point'). 

• El "da-" sumon ad vod "jenofo", if palenyumon len stabavod 
labu sinif tu valemik, sevabo vedukon vodi dabinotikumi. Sams: 

-varb "binon" po sets modikun labon sinifi te gramatiki e jafidon 
as yumavarb (el 'copula'), guo el dabinon jonon, das bos binon 
jenofik. Tefu maniot vodastaba tefik i vilob penon bosi do dist bevu 
subsats siamaroletik: dabinan, dabinad, dabinian, bi lecedob sakadi 
at fikuliki. 

Dabinan binon posod u nim lifiks. To bisar semik dabinan kanon 
binon magalik, sevabo kanon no dabinon jenofo (sam: "So lanan 
aluvon in maged dabinana litik pudo lani..."). Me vod: dabinanef < 
nemoy dabinanis valik spadada, bumada, dakosadoma, e reta seimi- 
kas (sam: "naf kobu dabinanef valik oka aparidikon"). 

El dabinad binon voded filosopa, biologa e reta. Tefon lifolanis, 
asa vodems jonulons: "virud no abinon dabinad lifik"; "Jafal emekom 
primao dabinadis e manikis e vomikis" (gospul ma 'Matthaeus': XIX, 4); 
"dabinad menik". 

Voded at kanon pagebon po tikodayumat cogik, as sam: "kat 
binon dabinad, kel vikodon rati". Vod sumik lebinad pedefomon de 
vodastab "binad" e malon binadi cifik. 

Dabinian binon yeg natavoleda (natavoled binadon me stoina- 
voled, nimavoled, planavoled, bodavoled, ...); 

-vods: dajon, dajonon < tefons pubi yega u posoda logamovikas, 
as sams: "silanan Sola adajonom oki lo om" (gospul ma 'Matthaeus': 
I, 20); "dajonolsod obe tripafenigi!" (gospul ma 'Matthaeus': XXII, 

19) ; "adajonom omes namis e flani oka" (gospul ma 'loannes': XX, 

20 ) . 

Varb "jonon" tefon dini las stofiki, as sams: "jonon eke vegi"; 
"(Yesus [ma kuraan]) ... eceinom ad svins yudanis ut, kels ajonons 
okis as taans lejona omik" (notodot: "jonon oki as" kanon patradu- 
ton as 'to prove to be a ...'); "Posa 'Schleyer' ijonom me jafot oka, vio 
kosadapuk bevunetik akanon pastukon, no abinos plu fikulik ad 
datikon me geb stamadas votik e yumotas votik volapukis nulik". 

Lejon binon sit tikamagotas pato relikas, sevabo: lejon Kristusa, 
lejon ela 'Mohammed'; 

- labon (sevabo: 'to have'), dalabon ('to own'); 

-varb "vedon" sumon ad el 'copula' e malon ceni dina seimik, ed 
el davedon sinifon pubi dina nulik. Varb levedon kanon patraduton 
dub notodots Linglanapukik: 'to come true, to come to be, to be 
realized', as sam: "baladikam alevedon" (sevabo: 'compromise was 
achieved'). Vodastab "daved" i komadon in vod davedop (sevabo: 
'cradle', as sam: "el 'Mekka': davedop slama"). 

• El "da-" malon duli lunupik. Ma fovots ad vodabuk calofik el 
dadolon (= 'to smart') tefon doli lunupik e laiduliki, el ledolon (= 'to 
burn') tefon doli tuvemik. Vods votik: 

-dadul, dadulik (ladyek at labon i difuli bolitik, sevabo po 
tikodayumat sokol: "davedukon nogani dadulik"); 

- dadutof, dadutofik (dadutof binon dutof dulofik); 

- dafaemukon (kosomo dafaemukoy du tim lunik; po jenet at 
foyumot siamo nilikon lu el "dei-"). Lefaem binon faem vemik ud igo 
malad (Linglanapuko: 'bulimia, hyperorexia'); 

- damudukon (= 'to soak, to macerate'). Varb at neforo pagebon; 

- dastebedon (varb at neforo pagebon). 

• El "da-" malon vemofi duna seimik e suvo kanon paplaukon me 
ladvarb "vemo" u "tuvemo". Sams: 

-dabeg, dabegon (emiplopob ad suemon disti vu balflano par at 
e votaflano par: lebeg, lebegon); 

- dadamukon, dadamukam; 

- dafronikon (po vod at foyumot sumon ad el "dei-"); 

- dafronulon (liedo vod at neforo pagebon); 

- dafrutidon (= 'to exploit'). Dafrutid binon noe vemofik, abi 
lunupik, zuo vod tefik sumon ad jafudavoded tapladu vod 
komunikum: "frutid"; 

- dajoikulon; 

- dajovon (vod at neforo pagebon distu varb sumik: lejovon ); 

-dalebitik (= 'offensive, agressive'). Leigodolsos vodis sokol: bit 

('action, modus operandi'), lebit ('campaign' — po krig u propagid); 

-daleblad ('gust, rush'). Kanoy donustukon kedi sokol: blad (men 
kanon bladon samo medu bladastum), leblad (vien alik lebladon, i 
varb patik lebladildn (sevabo: 'blow slightly') dabinon ad vien 
nevemik), daleblad (te vien vemik dalebladon samo po tep); 

- dalogeton ('to fix one's eyes on'). Varb logeton binon 
neloveadik, seku kelos po jenet at foyumot sumon ad "be-"; 

- damaladik ('desperately, terminally ill'). Po jenet at foyumot 
sumon ma Siam ad el "dei-"; 

- damufon ('to frisk'). Eko! sam luveratikuno balik gebada: 
"tumats putulas magifik klopofulik, kels damufons e tulons okis in 
sab, blofons, kisi solalit e lif in nated kanons kodedons". El lemufon 
sinifon eli 'to shake' (sam: "lemufon seku smil"); 

- damudikon (= 'to macerate'). Vod at neforo pagebon; 

- danuludon (= 'to fatten'); 

- dapebon (sam: "ko lad dapebol"); 

- daplonon ('to unburden one's heart'), daplons ('lamentations'); 

- daroron (= 'to rage, to storm, to bawl'), daroran (= 'bawler, 
shouter'). Ma vodems, darorons te mens, ab rorons nims, men, tep, 
vien, ... Vods: leror, leroron < tu sumons tefado ad daror, daroron. Ye 
vods labu foyumot: "le-" tefons noe meni, abi nimi, as sam: "leon 
lerorol" (pened balid de 'Petrus': V, 8). Kludo daror binon jonul 
fakama, e leror teiko ror laodik; 

- dasmeil, dasmeilon ('to sniff, to sniff up'); 

- dastralon (bai sev obik, varb at neforo pagebon, ab kanon labon 
difuli prima, asva sinifon-la: sunado primon ad stralon); 

- davestigon (sevabo vestigon stabofiko); 

-davir, daviron (tefado: 'vortex, to whirl'). I dabinons vods sokol 
ko vodastab ot: daviraflum (= 'whirlpool'), davirastom (= 'whirlwind'), 
nifadavir (= 'snowstorm'). 


Fovotofovon. 

Zots tel (II) - fovot siifula folid de pad: 48 

Argentine: Blinol oni! Ha! o ‘Scapin’ lofik oba, planolod sagi olik, 
lebegob oli; if binos veratik, das lofol obi, suemol gudiko... 

Scapin: Fiimo, lofob oli e spelob, das adelo okoefol negidis olik ta 
ob. Sevol ladiili: Violette, kel lodof us go nilo? Sol: ‘Arlequin’ 
lofadom ofi, ed ad gevon efe blofi fiimik lofa okik, aposbinukom 
ofe penedili sagolo, das binon de ol. Eko! pened ot. 

Argentine: Sulo! 

Scapin: Ladiil: ‘Violette’, kel no lofof oli, bi no binof so jonik as ol, 
aseajonof mogikiino vifiko penedi at flenes valik oka. Agodo 
beigololo ledomi regik alilob smilami lelaodik, ed alogob 
menamodoti. Astanoms us sol: ‘Mezzetin’, sol: ‘Trivelin’, sol: 
‘Pascariel’, kels aloveiikoms bilieti olik dese nam ini nam. Bal 
adunom poedotili, votikan asagom cogedi. Koefob, das no akanob 
dareigon zuni obik; atosi ga opardol obe. Ablamob omis kil, pato 
eli ‘Trivelin’: dalabani bilieta. Atadob omi, ajekom ed agegivom oni 
obe. Anu ablinob oti ole; e, blafo pro zil obik, egetedol obi on 
mod, kelosi ga sevol. 

Argentine: No labob kuradi ad begon sakusadi de ol, ni ad danon 
oli; mutob tu modo redikon demii utos, kelosi debob ole e demii 
utos, kelosi edunob pro votikan. 

Scapin: O ladiil! lab lifa obik binonov ad geton ladi olik de ol it, no 
dub desir ad vinditon oki; ab binob tu lofafulik ad binon so 
zadalik; ed obinobov nog labikiin se mens, if bapal ela ‘Arlequin’ ... 

Argentine: Ha! Do om no spikolos, nem omik it vutiikon obi. If 
sevolov ga, kimafado ejonom oki neveratiki... No binos mogik ad 
fomalon osi. Ed ob, kel akredob, das asevob omi so gudiko! 
Neforo opardob obe atosi, e do atos ai omemob ad heton omi 
namofikumo. 

Scapin: Stopadolos oli, iba lilob omi. 

Argentine: No vilob logon omi. 

Scapin: Giio, blibolos ad miikukon omi e ponon omi gudiko, asa 
meritom. 

Argentine: Neforo oplopob po atos. 

Suful lulid. 

Els Argentine, Arlequin, Scapin 

Arlequin, eli Argentine no logoi: Diab mosumomdd oli ko yan 
yelovik ola! Anokob len yans yelovik valik e len yans detik valik, 
no aplopob ad tuvon dilekani seimik. Kdmoldd ol it ad geidon 
obi... (Kiipom eli Argentine.) Ha! eko! binol is. Kio fredob! Ya 
ekdmob ad sukon oli; amogdlo nog asukob oli; valopo ai sukob 
oli. Labob dinis so modikis ad sagon ole! Ab, ven logob oli, no plu 
memob seimikosi; ven binob fagii ol, val gekomon so vifiko, das 
teifon obi; kredob, das med te bal reton pro ob ad memon donu 
vali, sevabo ad logedon oli me logs farmik, bi voto binos pro ob 
nemogik ad tikon do alseimikos votik plaamii dbnulogam ola. 
(‘Argentine’gesagof nosi. ‘Arlequin’po seilluniipikflekotn oki lii ‘Scapin’.) 
Mogololod! ol tupol obi. 

Argentine: No!, dalom blibon, obi no otupom. 

Scapin: Pos mod, on kel ladiil: ‘Argentine’ aspikof do ol, pos 
lesags penik do lof oka, kelis agevof ole, jinos lii ob, das nos 
kanon tupon oli. 

Arlequin, nelaodiko lii ‘Argentine’'. Klu valikosi ekonol-li ome?.„ He! 
Esagol-li valikosi? (‘Scapin’ smilom.) Jinom, asva miniludom 
bosi. O sol ‘Scapin’! Kleiliikobsod dinadi obsik, begob oli: lofol 
ladiili: ‘Argentine’, vo-li? 

Scapin: Nendoto, lofob ofi, atosi gudiko sevof. 

Arlequin: Bend! id ob lofob ofi; e no sufalob, das lofoy ofi. Kodii 
atos, iba obs bofik nu stanobs lo of, osagof sunado, kim obas 
bofik plitom ofi modikumo, stipa votikan nennoido omogolom 
e no plu otupom labikani, keli uvalof. Baicedol-li o sol ‘Scapin’? 
Scapin: Eko! nam obik, o sol ‘Arlequin’. Memolod gudiko utosi, 
kelosi anu asagol: ladiil: ‘Argentine’ sunado ovalof, e refudab no 
plu olabom flagi igo smalikiini. 

Arlequin: Ko ladof lolik. (Smilom.) O! Kio nevisedalik binol! 
Scapin: Bend! o ladiil! elilol rajani obsik, mutol codon ol it. 
Arlequin: Si!, mutol codon obis. (Flame) O! nevisedalan kiom! 
Argentine, flanio: Obinob nelabik, ab vilob vinditon obi. 

Scapin: Beno? O ladiil! 

Argentine: Bend! Oplanob tikodi obik. Val obik ya sis luniip 
pedunon; igo apenob do atos lii valab. Utan olas, kel labom 
penedi de ob, te jonomod oti, ed ob ogevob ome nami obik. 
Arlequin: Atos binon kleilik. (‘Scapin’ sukom inpok okik.) Si!, 
sukolod, sukolod, otuvol oni. Eko! on: pened. (Setirom loterafiti.) 
Eko! binon. Nu, o sol ‘Scapin’, adyo! no plu olaboy stimi ad 
donulogon oli. 

Argentine, lifojiko: Jonolod! Binon zot loterik. 

Arlequin: Ha! si! No sevol, lab adrefon obi adelo, agaenob. Ab 
kiopio iifo esteigob-li zoti votik oba? At no binon gudikiin. Ba 
eperob-la oni? 

Scapin: Ba ob etuvob oti. Logolod o ladul! eko! biliet, kel komon 
de ol, asa kredob. 

Argentine, reidof. “Binolod takedik, o flen gudik oba!...” 

Arlequin: Ha! Binon ut oba, keli etifoy de ob. 

Argentine: Keli etifoy-li de ol? Kredol-li iifo, das ociitol obi jii 
timiil latik? No!, o tratan! Sevob oli. Golol lii ‘Violette’, blind 
ele penedis obik, sagol ofe, das sakrifol obi ofe, e tano gekomol 
ad yulon obe, das lelofom obi! Kiinol ad gekomon, ad spikon lii 
ob, igo ad logedon obi. O tratan, kriman! aciitol obi, ab no plu 
ociitol obi, e vindit obik no ofinikon pos atos. Ed ol, o ‘Scapin’!, 
dakipolod penedi at!; epromob nami oba dalabane ota, ofolob 
promi obik, kanol konfidon atosi. (Segolof. 

Fovot ofovon. 

FO LON 

fa hiel Franz Kafka, tradutod fa kadaman: Sergio Meira 

Fo Ion yanigaledan stanom. Man se lanad komom foi galedan at e 
begom dali ad niigolon ini Ion. Ab galedan sagom, das anu no kanoin 
dalon ome niigoli. Man tikom bosilo e sakom, va poso ba odalom-la 
niigolon. 

„Mogos”, sagom galedan, „ab no anu.” 

Bi leyan lii Ion ai maifon e galedan golorn flanio, man biegadom 
ad logedon ninio da yan. Ven galedan kiipom osi, smilom e sagom: 

„If atos baton oli so verno, steifnlolos ga ad niigolon to proib obik. 
Ab kiipalolod: binob namadik. E binob te yanigaledan balid. De 
lecem lii lecem galedans votik stanoms, alikan namadikum ka voti- 
kan. Ob it ya no kanob sufalon igo liilogedi kilidana.” 

Fikulis soik man se lanad no ispetom; „lon ai soton binon lii- 
golovik pro valans“, tikom, ab ven logedom kuratikumo galedani 
lenlabii maned pladik, nudi tipik oma, balibi Tatarik lunik, slenik, 
blagik oma, sludom ye ad stebedon, jus ogetom dali ad niigolon. 
Galedan givom ome lustuli e dalom ome ad seidon oki flanii yan. Us 
seadom dii dels e yels. Omna steifulom ad dageton dali ad niigolon, e 
feniikom galedani me begs okik. Suvo galedan dunom dasakamis 
smalik: sakom ome do loman omik, e do dins modik votik; saks 
binons ye nekesenaliks, siimons ad uts fa sols gretik pasakols, e fino 
ai donu sagom ome, das no kanom dalon ome niigoli. 

Man se lanad, kel eblimom oki gudiko ad tavon, gebom valikosi, 
igo voladikosi, e steifulom ad remadon galedani. 

Galedan fe lasumom valikosi, ab alna sagom: 

„Lasumob atosi te, dat no kredolos, das enedunol bosi.” 

Dii yels modik man kiipedom yanigaledani at. Glomom galedanis 
votik, e jinos lii om, das balidan at binom neletan teik ta niigol ini 
Ion. Maleditom fadi nelabik, tin yels balid laodiko a nendemo, poso, 
ven baldikom, te brumolo. Vedom ciletik e, bi dii studam modayelik 
galedana, elogom i flibis in maned omik, begom i flibes, das yufon- 
sos omi e votacediikonsos galedani. Fino logs omik vedons fibikums, 
e no plu sevom, va zii om vo dagikos, u va logs ciitons omi. Too igo 
in dag sienom nidi, kel ai nog stralon nekvaniko se top po yan Iona. 

Nu no plu olifom luniipo. Bii deadam okik belifots valik kobikons 
in tikal omik ad fomon saki, keli jiinu no nog esakom galedane. 
Vinegom omi, iba no plu fagom ad loiikon koapi estifikol oka. 

Galedan mutom biegon vemo lii om, iba gretotadif evotikom vemo 
negonii man. 

„Kisi vilol-li anu nog sevon?” galedan sakom, „binol vo nesato- 
vik.” 

„Valans steifons lii Ion”, sagom man, „kikodo iifo nek plaamii ob 
ebegom niigoladali dii yels modik at?” 

Yanigaledan suemom, das man ya stadom iin fin lifupa okik, e, ad 
pasienon fa lilamasien fibikol oma, aliivokadom ome: „Is nek 
akanom dageton dali, bi yan at adabinon te pro ol. Anu golob ad 
farmiikon oni.” ■ 


Spiked sapik 

"No modinolam satukon lani, ab gutam dinas ninao." 

'Ignatius de Loyola' 




